stanford-oval/wikipedia huggingface dataset:
เมสัน ไรอัน
ผลงานแชมป์รางวัล

American Pro Wrestling Alliance
APWA Tri State Championship (1 time)
Florida Championship Wrestling
FCW Florida Heavyweight Championship (1 time)
Pro Wrestling Illustrated
Ranked No. 119 of the top 500 singles wrestlers in the PWI 500 in 2011
United Pro Wrestling Association
UPWA World Heavyweight Championship (1 time)
Westside Xtreme Wrestling
wXw Shotgun Championship (1 time)
WrestleSport
WrestleSport Heavyweight Championship (1 time)
แหล่งข้อมูลอื่น

เมสัน ไรอัน ที่เอกซ์ (ทวิตเตอร์)
เมสัน ไรอัน ที่อินสตาแกรม
Online World of Wrestling profile
Gladiators profile
เมสัน ไรอัน ที่อินเทอร์เน็ตมูวีเดตาเบส
| ด ค กรายชื่อแชมป์ฟลอริดาเฮฟวี่เวท FCW |
| --- | --- |
 เจก เฮเกอร์  เชมัส โอชัวเนสซี  อีริก เอสโคบาร์  โจ เฮนนิก  ดรูว์ แม็กอินไทร์  ไทเลอร์ เร็กส์  ฮีท มิลเลอร์  จัสติน แองเจล  อเล็กซ์ ไรลีย์  เมสัน ไรอัน  โบ โรทันโด/โบ ดัลลัส  ลักกี แคนนอน  ลีโอ ครูเกอร์  ไมค์ ดอลตัน  เซธ รอลลินส์  ริก วิกเตอร์  ริกชี สตีมโบต
โบตั๋น (พรรณไม้)

บทความนี้เกี่ยวกับพืช สำหรับความหมายอื่น ดูที่ โบตั๋น
| โบตั๋น |
| --- | --- |

P. suffruticosa

การจำแนกชั้นทางวิทยาศาสตร์
อาณาจักร:: Plantae
หมวด:: Magnoliophyta
ชั้น:: Magnoliopsida
อันดับ:: Saxifragales
วงศ์:: Paeoniaceae Raf.
สกุล:: Paeonia L.

ชนิด
 ดูในเนื้อหา
โบตั๋นมีชื่อในภาษาไทยว่า "นางพญานิรมล" เป็นไม้ดอกสกุล Paeonia ซึ่งเป็นสกุลเดียว ในวงศ์ Paeoniaceae เป็นพืชพื้นเมืองของเอเชีย, ตอนใต้ของทวีปยุโรป และตะวันตกของอเมริกาเหนือ ในอดีต โบตั๋นมักถูกจัดอยู่ในวงศ์ Ranunculaceae
พืชสกุลโบตั๋นส่วนใหญ่เป็นไม้ล้มลุกหลายปี สูงประมาณ 0.5–1.5 เมตร บางชนิดเป็นพุ่ม ลำต้นมีเนื้อไม้ สูง 1.5-3 เมตร ลักษณะของใบเป็นใบประกอบ มีแฉกลึก ดอกใหญ่ และมักมีกลิ่นหอม มีหลายสี ตั้งแต่ แดง บานเย็น เหลือง จนถึงขาว มักออกดอกในช่วงต้นฤดูร้อน
ชื่อ

ชื่อ "โบตั๋น" ในภาษาไทย มาจากชื่อดอกไม้นี้ในภาษาฮกเกี้ยน "บ๊อตั๊น" (จีน: 牡丹; เป่อ่วยยี: bó͘-tan)  แต่บางคนก็ว่า มาจากชื่อในภาษาจีนกลางว่า "หมู่ตัน" (พินอิน: mǔ dān)
โบตั๋นนั้น ในภาษาอังกฤษเรียกว่า peony โดยมีตำนานเล่าว่า ตั้งตามชื่อของไพอัน (Paean) ศิษย์คนหนึ่งของเอสเคลปิอัส เทพเจ้าแห่งการแพทย์ของกรีกโบราณ ต่อมาเอสเคลปิอัสอิจฉาลูกศิษย์ของตน เทพเซอุสช่วยไพอันให้พ้นภัยโดยสาปให้กลายร่างเป็นดอกโบตั๋น
ชนิด

ชนิดไม้ล้มลุก มีด้วยกันประมาณ 30 ชนิด
Paeonia abchasica
Paeonia anomala
Paeonia bakeri
Paeonia broteri
Paeonia brownii (Brown's Peony)
Paeonia californica (โบตั๋นแคลิฟอร์เนีย)
Paeonia cambessedesii
Paeonia caucasica
Paeonia clusii
Paeonia coriacea
Paeonia daurica
Paeonia emodi
Paeonia hirsuta
Paeonia intermedia
Paeonia japonica (โบตั๋นญี่ปุ่น)
Paeonia kesrouanensis (โบตั๋นซีเรีย)
Paeonia lactiflora (โบตั๋นจีน, "Common Garden Peony")
Paeonia macrophylla
Paeonia mairei
Paeonia mascula (โบตั๋นบอลข่าน)
Paeonia mlokosewitschii (Golden Peony)
Paeonia obovata
Paeonia officinalis (โบตั๋นยุโรป)
Paeonia parnassica (โบตั๋นกรีก)
Paeonia peregrina
Paeonia rhodia
Paeonia sinjiangensis
Paeonia sterniana
Paeonia steveniana
Paeonia tenuifolia
Paeonia tomentosa
Paeonia veitchii (Veitch's Peony)
Paeonia wittmanniana
ชนิดไม้เนื้อแข็ง (ประมาณ 8 ชนิด)
Paeonia decomposita
Paeonia delavayi (Delavay's Tree Peony)
Paeonia jishanensis (syn. Paeonia spontanea; Jishan Peony)
Paeonia ludlowii (Ludlow's Tree Peony)
Paeonia ostii (Osti's Peony)
Paeonia qiui (Qiu's Peony)
Paeonia rockii (syn. Paeonia suffruticosa subsp. rockii; Rock's Peony or Tree Peony)
Paeonia suffruticosa
สัญลักษณ์และการใช้

ดอกโบตั๋นเป็นดอกไม้ที่นิยมใช้ในงานศิลปะมายาวนาน และหนึ่งในสัญลักษณ์ประจำชาติของจีน โดยถือเป็นดอกไม้แห่งจักรพรรดิและความร่ำรวย กับนิยมใช้ในเชิงสัญลักษณ์ในศิลปะจีนอีกด้วย  เมื่อ ค.ศ.1903 ราชวงศ์ชิงประกาศให้โบตั๋นเป็นดอกไม้ประจำชาติ ปัจจุบันนี้ไต้หวันใช้ดอกเหมยเป็นดอกไม้ประจำชาติ ขณะที่สาธารณรัฐประชาชนจีนไม่ได้ใช้เป็นดอกไม้ประจำชาติตามกฎหมายอีกแล้ว และต่อมาเมื่อปี 1994 มีการเสนอให้ใช้ดอกโบตั๋นเป็นดอกไม้ประจำชาติอีก โดยการทำประชามติ แต่ก็ไม่ได้รับการยอมรับ กระทั่ง ค.ศ. 2003 มีการเสนอดังกล่าวอีกครึ่งหนึ่ง และยังไม่มีการเลือกใช้ดอกโบตั๋นอีกเช่นกัน
เมืองลั่วหยาง เมืองหลวงเก่าที่มีชื่อเสียงของจีน มีชื่อเสียงในฐานะศูนย์กลางการปลูกดอกโบตั๋นที่สำคัญแห่งหนึ่ง ในประวัติศาสตร์จีน มักจะยกย่องโบตั๋นจากลั่วหยางว่างดงามที่สุดในแผ่นดิน ปัจจุบันยังมีการจัดนิทรรศการและการแสดงดอกโบตั๋นในเมืองนี้ปีละนับสิบๆ ครั้ง
ในประเทศญี่ปุ่น ดอกโบตั๋นชนิด Paeonia lactiflora เรียกเป็นภาษาญี่ปุ่นว่า ebisugusuri (แปลว่า ยาจากต่างแดน) ตามตำรับยาของญี่ปุ่น ถือว่ารากโบตั๋นใช้รักษาอาการชักได้ นอกจากนี้ยังปลูกเป็นไม้ดอกไม้ประดับ โบตั๋นชนิด Paeonia suffruticosa ในญี่ปุ่น ถือว่าเป็น เจ้าแห่งบุปผา และชนิด Paeonia lactiflora ถือว่า เป็น อัครเสนาบดีแห่งบุปผา"
ภาษาญี่ปุ่นเรียกโบตั๋นว่า โบตัน (牡丹) ก่อนสมัยเมจิ เนื้อจากสัตว์สี่เท้าไม่นิยมบริโภคมากนัก เนื่องจากชาวญี่ปุ่นส่วนใหญ่นับถือพุทธศาสนา เมื่อเอ่ยถึงเนื้อสัตว์จึงเลี่ยงมาใช้ชื่อดอกไม้แทน คำว่า โบตัน ถูกใช้เรียกเนื้อหมูป่า มาตั้งแต่ครั้งนั้นจนปัจจุบัน ทั้งนี้ก็เพราะเนื้อหมูป่าเมื่อแล่เป็นชิ้นบางๆ จะคล้ายกับดอกโบตั๋นนั่นเอง ในทำนองเดียวกัน ชาวญี่ปุ่นใช้ดอกซากุระแทนคำเรียกเนื้อม้า
ในรัฐอินเดียนา ของสหรัฐอเมริกา ใช้ดอกโบตั๋นเป็นดอกไม้ประจำรัฐมาตั้งแต่ ค.ศ. 1957 โดยใช้แทนดอก zinnia ที่เคยใช้เป็นดอกไม้ประจำรัฐมาตั้งแต่ ค.ศ.1931
โบตั๋นนิยมปลูกเป็นไม้ดอกไม้ประดับ เพราะมีดอกสวยงามและใหญ่มาก ทั้งยังมีกลิ่นหอมด้วย
ภาพโบตั๋น

A cultivated hybrid peony
Unknown cultivar of Peony
A cultivar of Paeonia lactiflora
Paeonia ludlowii (syn. Paeonia lutea var. ludlowii)
Paeonia officinalis 'Rubra Plena' double-flowered cultivar
Paeonia lactiflora cultivar
Paeonia lactiflora cultivar
Paeonia anomala cultivar
แหล่งข้อมูลอื่น

ข้อมูลที่เกี่ยวข้องกับ Paeonia ที่วิกิสปีชีส์
Paeoniaceae in Topwalks เก็บถาวร 2016-03-03 ที่ เวย์แบ็กแมชชีน
Germplasm Resources Information Network: Paeonia เก็บถาวร 2015-09-24 ที่ เวย์แบ็กแมชชีน
Flora Europaea: Paeonia
Peony species เก็บถาวร 2009-01-16 ที่ เวย์แบ็กแมชชีน
Flora of China: Paeonia
Ornamental Plants from Russia: Paeonia
Canadian Peony Society
U.S. Peony Society
Carsten Burkhardt's Open Source Peony Project
German Peony Group
China Daily article on the 2003 national flower selection process
1911 Encyclopædia Britannica
Rockii Tree Peony
Paeonia mascula in the National Park of Alta Murgia, Apulia - Southern Italy
ถาดอาหารไม้ลงยาฝังทอง จากราชวงศ์ซ่ง (ค.ศ.960-1279), นกหางยาวสองตัว หมายถึงการมีอายุยืนยาว ดอกโบตั๋นอยู่บนสุดของภาพ หมายถึง ความมั่งคั่ง
โบตั๋น โดยศิลปินจีน Wang Qian, ราชวงศ์หยวน (ค.ศ.1271-1368).
ภาพโบตั๋น โดยศิลปินจีน Yun Shouping, คริสต์ศตวรรษที่ 17
เซ็นเซ

สำหรับความหมายอื่น ดูที่ เซ็นเซ (แก้ความกำกวม)
คำศัพท์ "先生" อ่านเป็น เซ็นเซ (ญี่ปุ่น), เซียนเชิง/ซินแส (จีน), ซ็อนแซ็ง (เกาหลี) และ tiên sinh (เวียดนาม) เป็นคำแสดงความเคารพที่ใช้ในเขตวัฒนธรรมเอเชียตะวันออก โดยมีความหมายตรงตัวว่า "บุคคลที่เกิดก่อน" หรือ "ผู้มาก่อน" ในการใช้งานทั่วไปใช้คำนี้หลังชื่อบุคคล และมีความหมายว่า "ครู" คำนี้ยังสามารถใช้เป็นตำแหน่งเพื่ออ้างถึง หรือเรียกอาชีพกับผู้มีอำนาจประเภทอื่น เช่น นักบวช นักบัญชี ทนาย แพทย์ และนักการเมือง หรือเพื่อแสดงความเคารพต่อผู้ที่บรรลุถึงระดับความเชี่ยวชาญในศิลปะรูปแบบหนึ่งหรือทักษะอื่น ๆ
ศัพทมูลวิทยา

อักษรสองตัวที่เป็นต้อตอคำศัพท์นี้แปลตรงตัวเป็น "เกิดก่อน" และเป็นนัยถึงผู้สอนโดยอาศัยภูมิปัญญาผ่านวัยและประสบการณ์
ในภาษาจีน คำนี้มีความหมายว่าผู้เกิดก่อนเช่นกัน ใช้เรียกแพทย์ อาจารย์ หรือผู้รู้ แต่ปัจจุบัน ในภาษาจีนกลาง คำนี้แปลว่า นาย คือคำที่ใช้นำหน้าผู้ชาย หรือใช้เรียกผู้ชาย เช่น 先生: คุณผู้ชาย 林先生: คุณผู้ชายลิ้ม
ดูเพิ่ม

จีน: ซือฝู
สันสกฤต: คุรุ
เซ็มไป
โรชิ
แหล่งข้อมูลอื่น

What is a Sensei in Judo?
Karate: What is a Sensei in Karate? เก็บถาวร 2018-08-21 ที่ เวย์แบ็กแมชชีน
ฟีฟี่ เบลค

| ฟีฟี่ เบลค |
| --- | --- |

ข้อมูลพื้นฐาน
ชื่อเกิด: นาตาชา โจซีฟีน เบลค
เกิด: 10 เมษายน พ.ศ. 2537 (30 ปี)
ที่เกิด: ดันดี, สกอตแลนด์
แนวเพลง: ป็อป, อินดี้
อาชีพ: นักร้อง
ช่วงปี: พ.ศ. 2555 - 2558
ค่ายเพลง: GMM Grammy Duckbar

เว็บไซต์: เว็บทางการ
นาตาชา โจซีฟิน เบลค (ชื่อเล่น: ฟีฟี่ หรือ เบลล์; เกิดวันที่ 10 เมษายน พ.ศ. 2537) หรือเป็นที่รู้จักในชื่อ "ฟีฟี่ เบลค (Fifi Blake)" เป็นลูกครึ่งไทย-อังกฤษ เกิดที่ดันดี สกอตแลนด์ เป็นนักร้องหญิงสไตล์อินดี้ ป๊อป ก่อนหน้าที่จะมีผลงานเพลง ฟีฟี่เคยเป็นนักแสดงมาก่อน มีผลงาน เช่น ภาพยนตร์เรื่อง อนึ่ง คิดถึงเป็นอย่างยิ่ง ฟีฟี่เป็นลูกคนโตสุดในครอบครัว มีน้องชายหนึ่งคน
ประวัติ

ฟีฟี่อยู่ที่สกอตแลนด์ 5 ปีก่อนที่จะย้ายไปอยู่ฮ่องกงกับครอบครัว แล้วไปเรียนที่อนุบาลจีน ซึ่งฟีฟี่ต้องหัดพูดภาษาจีน หลังจากจบอนุบาลแล้วขึ้น ป.1 ฟีฟี่ศึกษาที่โรงเรียน Abundant Life ซึ่งเป็นโรงเรียนศาสนาคริสต์ พอเรียนไปประมาณครึ่งปี ฟีฟี่ย้ายไปศึกษาที่โรงเรียนนานาชาติญี่ปุ่น (Japanese International School) จนถึงจบ ป.3 แล้วย้ายมาอยู่ประเทศไทย ศึกษาที่โรงเรียนนานาชาติบางกอกพัฒนา (Bangkok Patana International School) จนถึง ม.3 แล้วศึกษาในระบบ Homeschool ในปี พ.ศ. 2555 ผ่านระบบการสอบของ Cambridge และศึกษาต่อที่มหาวิทยาลัยอัสสัมชัญ (ABAC) คณะสถาปัตยกรรมศาสตร์ 1 ปี ก่อนย้ายคณะเรียนนิเทศศาสตร์ สาขา Advertising จบปี 2561
ในปี พ.ศ. 2555 ฟีฟี่ได้เข้าสู่วงการเพลง ซึ่งอยู่ค่าย Duckbar เป็นค่ายย่อยในสังกัดของ จีเอ็มเอ็ม แกรมมี่ ซึ่งฟีฟี่ได้มีผลงานเพลง "What is your name?", "สุดท้ายก็ต้องยอม" และ "เจ็บทำไมไม่รู้" ตามลำดับ
ในปี 2562 เริ่มทำงานที่สายการบินกรุงเทพ Bangkok Airways เครื่องบินส่วนตัวร่วมกับบริษัท Air Alsie ปัจจุบันทำงานเป็นนางแบบโฆษณาและเป็นครูภาษาอังกฤษที่อนุบาลเอกชนแห่งหนึ่ง
ผลงาน > มิวสิควีดีโอ

| เพลง | นักร้อง |
| --- | --- |
Too Fast Too Serious: ชิน ชินวุฒ
กุญแจที่หายไป: ปาล์มมี่
ผลงาน > ภาพยนตร์

| ปี พ> ศ. | เรื่อง | รับบท | อ้างอิง |
| --- | --- | --- | --- |
| 2552 | อนึ่ง คิดถึงเป็นอย่างยิ่ง | น้ำว้า |  |
ผลงาน > ผลงานละคร

| ปี พ> ศ. | เรื่อง | รับบท | อ้างอิง |
| --- | --- | --- | --- |
| 2547 | หนึ่งตะวันพันดาว | ไอริน (ตอนเด็ก) |  |
| 2556 | ฟาร์มเอ๋ย ฟาร์มรัก | มานา |  |
| 2558 | Fly To Fin สุดติ่งจิงเกิลเบล | ลมฝน |  |
ผลงาน > ผลงานเพลง

ร้องเพลง SEAGAMES ปี 2007
ซิงเกิ้ลเพลง "What is your name?"
ซิงเกิ้ลเพลง "สุดท้ายก็ต้องยอม"
ซิงเกิ้ลเพลง "เจ็บทำไมไม่รู้"
ผลงาน > พากย์แอนิเมชัน

พากย์ตัวแสดง "ลิลลี่" ในการ์ตูน "เบิร์ดแลนด์ แดนมหัศจรรย์"
พากย์การ์ตูนประจำ SEAGAMES "น้องแคน"
ผลงาน > โฆษณา

"เป๊ปซี่" 2010-2011 และ 2017
”Porsche Cayenne E-Hybrid” 2024
ภพธร สุนทรญาณกิจ

| ภพธร สุนทรญาณกิจ |
| --- | --- |
ตู่ ภพธร ในปี 2566
ข้อมูลพื้นฐาน
ชื่อเกิด: ภพธร สุนทรญาณกิจ
เกิด: 25  ธันวาคม พ.ศ. 2523 (43 ปี) กรุงเทพมหานคร ประเทศไทย
แนวเพลง: ป็อป อาร์แอนด์บี อคูสติก ร็อค
อาชีพ: นักร้อง นักแต่งเพลง นักแสดง
เครื่องดนตรี: เสียงร้อง
ช่วงปี: พ.ศ. 2549–ปัจจุบัน
ค่ายเพลง: เลิฟอีส บีอีซี-เทโร มิวสิค
คู่สมรส: นุชนันท์ อรัณยะนาค (2558-ปัจจุบัน)
ภพธร สุนทรญาณกิจ (เกิด 25 ธันวาคม พ.ศ. 2523) ชื่อเล่น ตู่ เป็นนักร้อง นักแต่งเพลงไทยระดับโลก และนักแสดงชาวไทย
ประวัติ

ภพธรเติบโตที่สหรัฐอเมริกา สนใจด้านดนตรีและศิลปะตั้งแต่ยังเล็ก เมื่ออายุ 5 ขวบ เริ่มเรียนพื้นฐานดนตรีและเรียนคีย์บอร์ดที่โรงเรียนดนตรียามาฮ่า ต่อมาได้ย้ายไปอยู่ที่สหรัฐอเมริกาตั้งแต่อายุ 14 ปี และเรียนมัธยมที่ออเรนจ์เคาน์ตี รัฐแคลิฟอร์เนีย ที่ Sonora High School จบการศึกษาจาก Academy of Entertainment สาขาคอมพิวเตอร์แอนิเมชัน จากเมืองแซนตามอนิกา รัฐแคลิฟอร์เนีย เริ่มร้องเพลงโดยใช้ชื่อวง “Sunday school” ที่ร้านอาหารไทยที่ชื่อ “เครื่องเทศ” เป็นเวลา 3 ปี จึงได้รู้จักกับต้อย สินประยูร ซึ่งเป็นเพื่อนกับบอย โกสิยพงษ์ จากนั้นเขาได้เป็นนักร้องแบ็คอัปให้กับบอย โกสิยพงษ์ และยังได้รับการชักชวนให้มาร้องเพลงในอัลบั้ม Rhythm & Boyd E1EVEN1H ในเพลง “จะทำยังไง” (What will I do) จากนั้นได้ร่วมร้องในอัลบั้ม The Strangers กับเพลง “สักเท่าไหร่”
ภพธรยังได้รับเลือกให้เป็นตัวแทนศิลปินจากประเทศไทยเพียงคนเดียว เพื่อร้องเพลง ‘It’s a small world’ ในพิธีเปิดตัวเครื่องเล่นใหม่ ‘Small World’ ของฮ่องกงดิสนีย์แลนด์ จากศิลปิน 4 ประเทศคือ ฟิลิปปินส์, มาเลเซีย, ฮ่องกง และไทย ภพธรยังได้รับตำแหน่ง The Most Chilled Guy of The Year จากเวที CLEO The Most Eligible Bachelor of the Year 2008
จากนั้นมีผลงานอัลบั้มชุดแรกที่ชื่อชุด Two กับค่ายเลิฟอีส มีเพลงดังอย่าง "คิดอะไร" และ "โปรดอย่ามาสงสาร" ต่อมาจึงได้ออกอัลบั้มชุดที่สองในปี 2557 ในชื่ออัลบั้ม Music from Another Room ซึ่งชื่อนี้ได้รับแรงบันดาลใจมาจากหนังเรื่อง Music from Another Room
นอกจากผลงานเพลงแล้ว ตู่ยังมีความสามารถในด้านอื่น ๆ ไม่ว่าจะเป็นการเล่นละคร ซีรีส์ ภาพยนตร์ พิธีกร หรือแม้กระทั่งการเป็นดีไซเนอร์เสื้อผ้าร่วมกับแบรนด์ Dapper อีกด้วย
ชีวิตส่วนตัว

หมั้นและจดทะเบียนสมรสกับ นุช นุชนันท์ อรัณยะนาค เมื่อ 2 เมษายน 2558 และ ฉลองมงคลสมรส เมื่อ 12 ธันวาคม 2558  ปัจจุบันมีลูกสาว 2 คน ชื่อ ลริสา สุนทรญาณกิจ (น้องริสา) และ เรย์ริณณ์ สุนทรญาณกิจ (น้องเรย์)​
​
ผลงานเพลง

| ผลงานเพลงของภพธร สุนทรญาณกิจ |
| --- | --- |
สตูดิโออัลบั้ม: 1
อีพี: 1
ซิงเกิล: 74
ผลงานเพลง > สตูดิโออัลบั้ม

| ชื่ออัลบั้ม | รายละเอียด | รายชื่อเพลง |
| --- | --- | --- |
| Music From Another Room |  วางจำหน่าย: 20 สิงหาคม 2557  ค่าย: เลิฟอีส, บีอีซี-เทโร เอ็นเตอร์เทนเม้นท์  รูปแบบ: ซีดี, ดิจิทัลดาวน์โหลด | รายชื่อเพลง แค่เป็นเธอ (Something Special)  ทุกเมื่อเพื่อเธอ  Today (ร่วมกับ ต๋อง The Begins และ Kevin Biddle)  Out of line (Interlude)  เพื่อนกันทุกที  พูดทำไม  Hit & Run (ร่วมกับ จิระศักดิ์ ปานพุ่ม และกอล์ฟ ฟักกลิ้ง ฮีโร่)  ถ้าเธอไป  เหมือนจะ  หลับฝันดี |
ผลงานเพลง > อีพี

| ชื่ออัลบั้ม | รายละเอียด | รายชื่อเพลง |
| --- | --- | --- |
| Two |  วางจำหน่าย: 16 สิงหาคม 2552  ค่าย: เลิฟอีส  รูปแบบ: ซีดี, ดิจิทัลดาวน์โหลด | รายชื่อเพลง คิดอะไร (ร่วมกับ Shomori Pass)  แค่ในฝัน (In My Dreams)  โปรดอย่ามาสงสาร  เธอคงจะลืม (Aniversary)  ถ้าหาก (If)  ขอบคุณทุกวัน (Thankful) |
ผลงานเพลง > ซิงเกิล > ในฐานะศิลปินร้องเดี่ยว

| ปี | ชื่อเพลง | อันดับเพลงสูงสุด> IW Chart  | อัลบั้ม |
| --- | --- | --- | --- |
| 2552 | "คิดอะไร" | — | Two |
| 2552 | "โปรดอย่ามาสงสาร" | — | Two |
| 2553 | "ถ้าหาก" (If) | 2 | Two |
| 2553 | "เสียใจแต่เธอไม่รู้" | 15 | Calling Love เพลงรักรอสาย |
| 2554 | "Today" (ร่วมกับ ต๋อง The Begins และ Kevin Biddle) | — | Music From Another Room |
| 2554 | "เมื่อวันเวลาของเรามาบรรจบกัน" | — | 30+ โสด On Sale |
| 2555 | "ทุกเมื่อเพื่อเธอ" (Always There 4 You) | 17 | Music From Another Room |
| 2555 | "พูดทำไม" (Don't Say That You Do) | 8 | Music From Another Room |
| 2556 | "ถ้าเธอไป" | 17 | Music From Another Room |
| 2556 | "เพื่อนกันทุกที" (Just Friends?) (ร่วมกับ อุ๋ย บุดด้าเบลส) | 6 | Music From Another Room |
| 2556 | "Your Garden" | 12 | ในสวนขวัญ |
| 2557 | "แค่เป็นเธอ" (Something Special) | 11 | Music From Another Room |
| 2557 | "ถ้าเรียกมันว่ารัก" | 7 | แอบรักออนไลน์ |
| 2560 | "แต่ยังคิดถึง" | 1 | ไม่มีอัลบั้ม |
| 2562 | "ยิ่งไกลยิ่งชัด" | — | ไม่มีอัลบั้ม |
"—" หมายถึงเพลงนั้นไม่ได้อยู่ในอันดับ / IW Chart เริ่มก่อตั้งเมื่อปลายปี พ.ศ. 2553
ผลงานเพลง > ซิงเกิล > โปรโมชั่นซิงเกิล

| ปี | ชื่อเพลง | อัลบั้ม |
| --- | --- | --- |
| 2554 | "ของขวัญ" (ร้องและแต่ง)​ | ไม่มีอัลบั้ม |
| 2556 | "ฮึบฮึบ เชื่อสิ เธอทำได้" (ร่วมกับ รูม 39) | ไม่มีอัลบั้ม |
| 2557 | "หลับฝันดี" | ไม่มีอัลบั้ม |
| 2558 | "มุม" (ลิปตา ร่วมกับ ตู่ ภพธร) | ไม่มีอัลบั้ม |
| 2559 | "เคียงกัน" (บอย โกสิยพงษ์ ร่วมกับ ตู่ ภพธร) | ไม่มีอัลบั้ม |
| 2563 | "แค่เพียง.." (เพลงประกอบละคร ขอเกิดใหม่ใกล้ ๆ เธอ) | ไม่มีอัลบั้ม |
| 2564 | "ทุกก้าวไป" (ร้องและแต่งเพลงโปรโมทประกันสุขภาพ) | ไม่มีอัลบั้ม |
| 2564 | "You are my Everything" (เพลงประกอบละคร "รัก นิรันดร์ จันทรา") | ไม่มีอัลบั้ม |
ผลงานเพลง > ผลงานแต่งเพลง

| ปี | ชื่อเพลง | ขับร้องโดย | อัลบั้ม | หมายเหตุ |
| --- | --- | --- | --- | --- |
| 2550 | "รุ่นใหญ่" | เครสเชนโด้ | Be & Crescendo, Holiday in Pluto (จัดทำขึ้นใหม่ ปี2563) | แต่งเนื้อร้องร่วมกับ ต๋อง The Begins |
ผลงานเพลง > คอนเสิร์ตเดี่ยว

• 28 มีนาคม 2558  : AIS MUSIC STORE KKBOX PRESENTS “TWO POPETORN L1VE !#ครั้งแรกมีได้แค่ครั้งเดียว " ณ ธันเดอร์โดม เมืองทองธานี
ผลงานการแสดง > ละครโทรทัศน์

| พ> ศ. | เรื่อง | บทบาท | ออกอากาศ |
| --- | --- | --- | --- |
| 2555 | แววมยุรา | เอกรินทร์ | ช่อง 3 |
| 2559 | เถียนมีมี่ รักเธอชั่วนิรันดร์  | เอกภพ | True4U |
| 2559 | ร่างใหม่...หัวใจเดิม | ภีษมา ภีร์วัธนฎา (ภีม) (ตัวร้ายเรื่องแรก) | ช่องวัน |
| 2562 | ฤกษ์สังหาร | พันตำรวจโทศรีล รัตนคุนาวงศ์ (สารวัตรศรีล) | ช่องวัน |
| 2563 | ขอเกิดใหม่ใกล้ ๆ เธอ | ภาคย์ พสุธา | ช่องวัน |
| 2566 | ใต้เงาตะวัน | กานต์ เชิญอิสราชัย (ตัวร้าย) | ช่อง 3 |
ผลงานการแสดง > ซีรีส์

| ปี | เรื่อง | ตอน | บทบาท | ออกอากาศ |
| --- | --- | --- | --- | --- |
| 2556 | Club Friday the Series 3 สามรักสามชีวิต  | ตอน รักเธอ รักเขา และรักของเรา | ทิม |  |
| 2558 |  Club Friday The Series 6 ความรักไม่ผิด  | ตอน ผิดที่...รักไม่ได้ | อ๋อง |  |
| 2560 | Club Friday the Series 8 รักแท้...มีหรือไม่มีจริง |  ตอน รักแท้หรือแค่สงสาร  | มน |  |
| 2561 | Wake Up ชะนี The Series |  | โจ |  |
| 2561 | นอนบ้านเพื่อนเดอะซีรีส์ ภาคไทยแลนด์ 4.0 |  | ภพธร สุนทรพาณิชย์ (ผอ.ตู่) |  |
| 2561 | Club Friday the Series 10 รักนอกใจ  | ตอน ความลับ | พิภพ (ภพ) |  |
| 2565 | ใต้โต๊ะทำงาน the Series |  | โย้ช |  |
ผลงานการแสดง > ซิทคอม

| ปี | เรื่อง | บทบาท |
| --- | --- | --- |
| 2554-2555 | มหาชนเดอะซีรีส์  | กวิน |
ผลงานการแสดง > ละครวิทยุ

ละครวิทยุเรื่องชีวิตผิดเลน รับบท แชมป์ (2553)
ผลงานการแสดง > ละครเวที

น้ำใสใจจริง เดอะ มิวสิคัล รับบท โจม (2553)
ปริศนา เดอะมิวสิคัล รับบท ท่านชายพจน์ปรีชา (2555)
แม่นาคพระโขนง เดอะมิวสิคัล รับบท มาก (2561)
พิษสวาท เดอะมิวสิคัล รับบท อัคนี/ขุนอรรค (2566)
ผลงานการแสดง > รายการโทรทัศน์

โค้ชในรายการ เดอะวอยซ์ คิดส์ ไทยแลนด์ ซีซั่นที่ 1 (The Voice Kids Thailand Seasons 1)
ละครวิทยุเรื่องชีวิตผิดเลน รับบท แชมป์ (2553)
แข่งขันในรายการ The Mask Singer หน้ากากนักร้อง ซีซันที่ 3 แข่งในGroup B มาในชุดของเจ้าชายกบ รอบแรกชนะ หน้ากากนาฬิกา (เกริกพล มัสยวาณิช) รอบ Semi Final Group B แพ้ หน้ากากแพนเค้ก
1 ใน 9 ศิลปินดังร่วมรายการ The Duet ร้องล่าคู่ ใน Group B ซีซั่น ปี2562 ออกอากาศทางช่องวัน 31
รายการ ตำนาน ช่อง อัมรินทร์ ทีวี
ผลงานการแสดง > ภาพยนตร์

ไอฟาย..แต๊งกิ้ว..เลิฟยู้ (2557) (ได้รับการเสนอชื่อเข้าชิงรางวัล ดาราสมทบชายดีเด่น จากเวทีสุพรรณหงส์ครั้งที่ 24)
น้อง.พี่.ที่รัก(ษา) รับบท ต้น (เป็นภาพยนตร์สั้นของบริษัทประกันภัย FWDxSCB) แสดงร่วมกับ ซันนี สุวรรณเมธานนท์ และ กรรณ สวัสดิวัตน์ ณ อยุธยา (พ.ศ. 2564)
13 ชีวิต (2565) รับบท พันเอก นายแพทย์ ภาคย์ โลหารชุน (หมอภาคย์)
งานพิธีกร และ งานโฆษณา > งานพิธีกร

รายการ Cruize Weekend ออกอากาศทางช่อง True Vision 89 (2556)
รายการนอนบ้านเพื่อน ซีซั่น 1, 2, 3, 4 (ออนทางช่องทางยูทูปและโซเชียลมีเดียอื่นๆ)
งานพิธีกร และ งานโฆษณา > งานโฆษณา

Toyota Camry Hybrid, Real User (2017)
Clear Sakura (2017)
สเปรย์แคงการู ยูคาลิปตัส 100% (2018)
Listerine Gum Care (2018)
Amado  Collagen Tripeptide Plus C (2019)
Ensure drinks UHT (2019)
Vanish Oxiaction & Crytal white (2020)
Mitsubishi Pajero Sport Elite Edition (2020)
แหล่งข้อมูลอื่น

ภพธร สุนทรญาณกิจ ที่เฟซบุ๊ก
ภพธร สุนทรญาณกิจ ที่เอกซ์ (ทวิตเตอร์)
2Popetorn ที่ยูทูบ
ภพธร สุนทรญาณกิจ ที่อินสตาแกรม
ชาญชัย อิสระเสนารักษ์

| ชาญชัย อิสระเสนารักษ์ม> ว.ม., ป.ช. |
| --- | --- |

ข้อมูลส่วนบุคคล
เกิด: 10 สิงหาคม พ.ศ. 2496 (71 ปี) อำเภอปากพลี จังหวัดนครนายก ประเทศไทย
พรรคการเมือง: ประชาธิปัตย์ (2538–ปัจจุบัน)

ชาญชัย อิสระเสนารักษ์ (เกิด 10 สิงหาคม พ.ศ. 2496) อดีตรองประธานอนุกรรมาธิการ ด้านกลไกการปราบปรามการทุจริต คณะกรรมาธิการวิสามัญป้องกันและปราบปรามการทุจริต สภาขับเคลื่อนการปฏิรูปประเทศ อดีตสมาชิกสภาผู้แทนราษฎรจังหวัดนครนายก และอดีตสมาชิกสภาผู้แทนราษฎร แบบบัญชีรายชื่อ รวม 4 สมัย
ประวัติ

นายชาญชัย อิสระเสนารักษ์ เกิดเมื่อวันที่ 10 สิงหาคม พ.ศ. 2496 สำเร็จการศึกษาระดัปริญญาตรีจากมหาวิทยาลัยศรีปทุม และปริญญาศิลปศาสตรบัณฑิต และ ศิลปศาสตรมหาบัณฑิต สาขาวิชารัฐศาสตร์ จาก มหาวิทยาลัยรามคำแหง
งานการเมือง

ชาญชัยเคยดำรงอาชีพเป็นนักธุรกิจก่อนที่จะลงสมัครรับเลือกตั้งสมาชิกสภาผู้แทนราษฎรครั้งแรกใน พ.ศ. 2538 สังกัดพรรคประชาธิปัตย์ ซึ่งได้รับเลือกตั้งในครั้งดังกล่าว และได้รับเลือกเรื่อยมาจนถึง พ.ศ. 2550 รวม 4 สมัย
ใน พ.ศ. 2554 ชาญชัยลงสมัครรับเลือกตั้งในพื้นที่เขต 1 จังหวัดนครนายก ก่อนที่จะไม่ได้รับเลือกตั้ง โดยพ่ายแพ้ให้กับวุฒิชัย กิตติธเนศวร จากพรรคภูมิใจไทย
ใน พ.. 2562 เขาได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ สังกัดพรรคประชาธิปัตย์ ในลำดับที่ 44 แต่ไม่ได้รับเลือกตั้ง
งานการเมือง > สมาชิกสภาผู้แทนราษฎร

ชาญชัย อิสระเสนารักษ์ ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดนครนายก สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดนครนายก สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 แบบบัญชีรายชื่อ สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดนครนายก สังกัดพรรคประชาธิปัตย์
เครื่องราชอิสริยาภรณ์

พ.ศ. 2554 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2551 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
ตำบลพ่อมิ่ง

| ตำบลพ่อมิ่ง |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Pho Ming
ลำห้วยแบ่งเขตระหว่างตำบลพ่อมิ่งและตำบลบ้านกลาง
ประเทศ: ไทย
จังหวัด: ปัตตานี
อำเภอ: ปะนาเระ
พื้นที่
 • ทั้งหมด: 19.40 ตร.กม. (7.49 ตร.ไมล์)
ประชากร (2566)
 • ทั้งหมด: 3,454 คน
 • ความหนาแน่น: 178.04 คน/ตร.กม. (461.1 คน/ตร.ไมล์)
รหัสไปรษณีย์ : 94130
รหัสภูมิศาสตร์: 940408
 ส่วนหนึ่งของสารานุกรมประเทศไทย
| เทศบาลตำบลพ่อมิ่ง |
| --- | --- |
เทศบาลตำบล
ทต.พ่อมิ่งที่ตั้งสำนักงานเทศบาลตำบลพ่อมิ่ง
พิกัด: 6°47′15.4″N 101°33′02.9″E﻿ / ﻿6.787611°N 101.550806°E﻿ / 6.787611; 101.550806
ประเทศ:  ไทย
จังหวัด: ปัตตานี
อำเภอ: ปะนาเระ
พื้นที่
 • ทั้งหมด: 19.40 ตร.กม. (7.49 ตร.ไมล์)
ประชากร (2566)
 • ทั้งหมด: 3,454 คน
 • ความหนาแน่น: 178.04 คน/ตร.กม. (461.1 คน/ตร.ไมล์)
รหัส อปท.: 05940410
ที่อยู่ สำนักงาน: เลขที่ 109/4 หมู่ที่ 3 ตำบลพ่อมิ่ง อำเภอปะนาเระ จังหวัดปัตตานี 94130
เว็บไซต์: www.porming.go.th
 ส่วนหนึ่งของสารานุกรมประเทศไทย
พ่อมิ่ง เป็นตำบลของอำเภอปะนาเระ จังหวัดปัตตานี มีพื้นที่ 19.40 ตารางกิโลเมตร (คิดเป็น 12,125.1 ไร่) และมีเขตการปกครองทั้งหมด 5 หมู่บ้าน
ที่ตั้งและอาณาเขต

ตำบลพ่อมิ่ง มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับตำบลบ้านน้ำบ่อ
ทิศตะวันออก ติดต่อตำบลบ้านน้ำบ่อ
ทิศใต้ ติดต่อกับตำบลบางเก่าและตำบลแป้น (อำเภอสายบุรี)
ทิศตะวันตก ติดต่อกับตำบลท่าน้ำ ตำบลคอกกระบือและตำบลบ้านกลาง
ประวัติ

ตำบลพ่อมิ่ง ตามที่เล่าต่อกันมาว่ามีประชาชนจากพื้นที่ใดไม่ทราบแน่ชัด ได้อพยพหาที่ทำกินที่อยู่อาศัย ในจำนวนนั้นมีผู้มีความรู้ด้านช่างก่อสร้างได้มาบุกเบิกสร้างวัดและบ้านเรือนอยู่อาศัย เมื่อมาอยู่นานบ้านเรือนจำนวนคนก็เพิ่มขึ้นตามลำดับ และขยายพื้นที่กว้างออกไป ประกอบกับพื้นที่ใกล้เคียงมีราษฎรนับถือศาสนาอิสลาม ผู้นำที่เดินทางมาชื่อว่า มิ่ง ชาวบ้านให้ความนับถือเพิ่มคำว่าพ่อข้างหน้าเป็น พ่อมิ่ง และชื่อถูกเรียกมาจนทุกวันนี้
วันที่ 25 พฤษภาคม พ.ศ. 2505 หลวงชาติตระการโกศล (เจียม ลิมปิชาติ) ปลัดกระทรวงมหาดไทย และนายเกษม สุขุม ผู้ว่าราชการจังหวัดปัตตานี ได้ประกาศแยกพื้นที่ตำบลพ่อมิ่ง 3 หมู่บ้านบริเวณฝั่งอ่าวไทย ได้แก่ หมู่ 1 บ้านบางหมู, หมู่ 2 บ้านน้ำบ่อ และหมู่ 7 บ้านท่าสู ออกไปตั้งเป็น "ตำบลบ้านน้ำบ่อ" ทำให้ตำบลพ่อมิ่งเหลือพื้นที่ 4 หมู่บ้าน
บ้านพ่อมิ่ง หมู่ที่ 3 มีประชากร 1,982 คน และ 447 ครัวเรือน ในวันที่ 3 กันยายน พ.ศ. 2562 นายไกรศร วิศิษฎ์วงศ์ ผู้ว่าราชการจังหวัดปัตตานี ได้ประกาศแยกพื้นที่หมู่ 3 บ้านพ่อมิ่ง บางส่วน ออกมาจัดตั้งเป็น 1 หมู่บ้านและตั้งเป็นหมู่ที่ 5 ของตำบลพ่อมิ่ง ชื่อ "บ้านโต๊ะแมว"
การแบ่งเขตการปกครอง > การปกครองส่วนภูมิภาค

ตำบลพ่อมิ่งแบ่งพื้นที่การปกครองออกเป็น 5 หมู่บ้าน ได้แก่
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| หมู่ 1 |  | บ้านเคียน |  | (Ban Khian) |  |  |
| หมู่ 2 |  | บ้านนาจาก |  | (Ban Na Chak) |  |  |
| หมู่ 3 |  | บ้านพ่อมิ่ง |  | (Ban Pho Ming) |  |  |
| หมู่ 4 |  | บ้านใหม่ |  | (Ban Mai) |  |  |
| หมู่ 5 |  | บ้านโต๊ะแมว |  | (Ban To Maeo) |  |  |
การแบ่งเขตการปกครอง > การปกครองส่วนท้องถิ่น

ท้องที่ตำบลพ่อมิ่งมีองค์กรปกครองส่วนท้องถิ่นเพียงแห่งเดียว คือ องค์การบริหารส่วนตำบลพ่อมิ่ง ครอบคลุมพื้นที่ตำบลพ่อมิ่งทั้งหมด ซึ่งเป็นสภาตำบลพ่อมิ่ง ที่จัดตั้งขึ้นใน พ.ศ. 2517
ใน พ.ศ. 2538 สภาตำบลพ่อมิ่งมี 5 หมู่บ้าน พื้นที่ 19.40 ตารางกิโลเมตร ประชากร 2,465 คน และ 409 ครัวเรือน พ.ศ. 2539 กระทรวงมหาดไทยจึงพิจารณาให้สภาตำบลพ่อมิ่งอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลพ่อมิ่งใน พ.ศ. 2540
ใน พ.ศ. 2554 องค์การบริหารส่วนตำบลพ่อมิ่งมี 5 หมู่บ้าน พื้นที่ 19.40 ตารางกิโลเมตร ประชากร 2,971 คน และ 623 ครัวเรือน พ.ศ. 2555 กระทรวงมหาดไทยจึงพิจารณาให้องค์การบริหารส่วนตำบลพ่อมิ่งอยู่ในเงื่อนไขที่จะจัดตั้งเป็นเทศบาลตำบลได้ จึงได้รับการจัดตั้งเป็นเทศบาลตำบลพ่อมิ่งใน พ.ศ. 2555